**Farské oznamy**

**Kvetná nedeľa - C (10. 4. 2022)**

|  |  |  |
| --- | --- | --- |
| Pondelok | Pondelok Svätého týždňa | 16.00 |
| Utorok | Utorok Svätého týždňa | 7.00 |
| Streda | Streda Svätého týždňa | 18.00 |
| Štvrtok | Štvrtok Pánovej večere | 18.00 |
| Piatok | Piatok utrpenia Pána – Veľký Piatok | 15.00 |
| Sobota | Veľkonočná vigília vo Svätej noci | 19.45 |
| Nedeľa | Veľkonočná nedeľa – Nedeľa Pánovho zmŕtvychvstania | 8.00; 9.30 Oblazov 11.00 |

Kvetnou nedeľou sme vstúpili do Svätého týždňa v ktorom svätá Cirkev slávi tajomstvá spásy, ktoré uskutočnil Ježiš v posledných dňoch svojho života. Pôstne obdobie pokračuje až do Zeleného štvrtka a večernou sv. omšou začína Veľkonočné trojdnie.

Dnes o 15.00 vás pozývam pomodliť sa krížovú cestu. Náš kostol bude otvorený do 18.00hod. a pozývam vás využiť vašu cestu na cintorín i na pozdravenie a poklonenie sa Pánu Ježišovi Kristovi. Ak sa niekto nestihol vyspovedať, spoločné sväté spovede sú ešte dnes v Petroviciach a Kolároviciach a zajtra v Štiavniku a v utorok v Bytči.

Veľkonočné trojdnie začne vo štvrtok svätou omšou o 18.00. Na Veľký piatok o 9.00 sa budeme modliť pobožnosť krížovej cesty. Začneme od kostola a za dobrého počasia by sme išli ku krížu, ktorý zároveň posvätím. Krížovú cestu si pripravia naši birmovanci, ktorí si sami vyrobili kríž a budeme ju obetovať zvlášť za mládež a oživenie viery v našich rodinách. Na Veľký piatok zachovávame prísny pôst a zdržiavanie sa mäsitého pokrmu. Toto nariadenie zaväzuje veriacich od 14 do 60 roku života. Obrady na Veľký Piatok začnú o 15.00 hod. A po obradoch by sme si uctievali Ježišovo telo do 20.00hod. V tento deň začína i Novéna k Božiemu milosrdenstvu. Na Bielu sobotu začne adorácia o 8.30 hod. a bude trvať do obradov Veľkonočnej vigílie, ktorá začne o 19.45. Prosím, aby ste sa zapísali na adoráciu v piatok i sobotu v sakristii a v sobotu, aby ste si priniesli sviece na obnovenie krstných sľubov.

Po sv. omšiach na Veľkonočnú nedeľu bude výročitá ofera.

Prosím, keby sa do sakristie nahlásili ľudia, ktorí majú záujem pravidelne čítať na sv. omši a teraz i cez veľkonočné sviatky. Bol by som rád, keby sme sa neskôr stretli.

Chcem sa poďakovať za vaše modlitby, obety, finančnú podporu našej farnosti i na farský účet, za upratovanie, za prípravu občerstvenia a vecí na spoločnú sv. spoveď, výzdobu kostola a na budúci týždeň prosím o upratovanie skupinu č. 6.